Castrelo do Val

Castrelo do Val é un concello da provincia de Ourense, pertencente á comarca de Verín. Segundo o IGE en 2015 tiña 1079 habitantes (1263 en 2003). O xentilicio é .

 Localización 
O concello de Castrelo do Val atópase nunha zona de transición entre Cabeza de Manzaneda e a serra de Queixa polo nordeste e o val do Támega (ou de Verín ou de Monterrei) no suroeste. As alturas máximas son as de Cabeza de Valdefeira (1288 m), Peña Nofre (1291 m) e Cabezo do Sogral (1369 m), mentres que as alturas mínimas non baixan dos 400 m. O río Támega diríxese cara ao sur. O río Camba está represado no encoro das Portas.

A temperatura media anual é de 9 °C, con oscilación térmica de 14 °C e altas precipitacións anuais (1.700 mm.)

O camiño de ferro de Ourense a Zamora atravesa o concello.

 Historia 
Até 1842 coñecíase como Castrelo, pero nese ano engadíuselle "del Valle" para diferencialo de Castrelo de Miño. Foi galeguizado a finais do século XX.

 Patrimonio 
esquerda|miniatura|250px|Estela do Guerreiro de Castrelo do Val
No lugar de Pedra Alta atopouse unha estela da Idade de Bronce, ata agora único en Galiza. Está tallada con forma antropomorfa (con catro rebaixes que queren expresar brazos e pernas) e representa un guerreiro con escudo con escotadura en V, unha espada e unha posible lanza, así como un carro tirado por animais. Clasifícase dentro das chamadas "estelas do suroeste" por abundar no suroeste da península.

Hai restos dun castro en Cabanca, Casteliños. Destacan as igrexas parroquiais de Servoi e Campobecerros, xunto a varios cruceiros (dos que o máis destacábel é o de Pepín) e a fonte e o casco antigo de Nocedo.

Entre o patrimonio natural destaca o Parque do Invernadeiro, que comparte con outros concellos veciños. Hai viñedos que producen para a Denominación de Orixe Monterrei.

 Poboación 

 Censo total 1079 (2015) Menores de 15 anos 77 (7,13 %) Entre 15 e 64 anos 545 (50,51 %) Maiores de 65 anos 457 (42,35 %)

 Galería de imaxes 

 Parroquias 

 Lugares de Castrelo do Val 
Para unha lista completa de todos os lugares do concello de Castrelo do Val vexa: Lugares de Castrelo do Val.

 Notas 

 Véxase tamén 

 Outros artigos 

 Eleccións municipais en Castrelo do Miño

 Ligazóns externas 
 Páxina oficia do Concellol
 Pedra Alta de Castrelo do Val (Museo Arqueolóxico de Ourense) 

Categoría:Castrelo do Val